
La oseta lingvo (osete upou oee3a2 [iRON avĴAG]) 
estas parolata ĉefe en Nord-Osetio kaj Sud-Osetio (kie 
ĝi estas rekonita oficiala lingvo), signifaj diasporoj 
ekzistas ankaŭ en Moskvo, Peterburgo, Toronto kaj 
kelkaj aliaj grandaj urboj de la mondo. Entute estas 
ĉirkaŭ 600 mil parolantoj (laŭ aliaj pritaksoj, estas 
eble ne pli ol 400 mil fluparolantoj). 

La lingvo apartenas al irana grupo de hindoeŭropaj 
lingvoj (orient-irana grupo, al kiu apartenas ankaŭ la 
paŝtua (aŭ puŝtua ) en Afganio, la jagnoba en Taĝikio 
kaj kelkaj aliaj). Multaj iranistoj uzis la osetan lingvon 
por deĉifri nomojn de eminentaj scitoj, kiuj restis en 
antikvaj priskriboj de la regiono. Ekzistas firmaj 
etimologiaj kaj historiaj pruvoj de iamaj kontaktoj de 
osetlingvanoj kun slavaj, finno-ugraj kaj tjurkaj 
gentoj. Multo venis al la lingvo jam de kaŭkazia 
ĉirkaŭaĵo. 

Gramatiko 


La oseta sonsistemo, vortprovizo kaj eĉ gramatiko estis grave influita de ibero-kaŭkaziaj kaj tjurkaj lingvoj. 
Tiel en la lingvo aperis 9 kazoj (malgraŭ la ĝenerala tendenco de iranaj lingvoj simpligi deklinacion), vortoj 
Khyx (proksimume "kuĥ") kaj Khax ("kaĥ") por brako kaj gambo paralele kun hindoeŭropaj apM ([arm] 
mano) kaj (pced ([fad] piedo). En la sonsistemo aperis specife kaŭkaziaj glotaj okluzivaj konsonantoj, 
formiĝante triopojn "voĉa-senvoĉa-glota": d - t - t', b - p - p', d - t - t', dz - c - c' ktp. Same stranga por 
hindoeŭropa lingvo estas uvula sono [q], renkontebla interalie en la araba qalbT ("mia koro") kaj Qaddafi, en 
pluraj tjurkaj lingvoj (ne en la turka mem) kaj en la ajmara. 

En la literatura varianto de la oseta lingvo estas 35 fonemoj: 7 vokaloj, 2 
duonvokaloj kaj 26 konsonantoj. 

La akcento estas dinamika; ĝi estas ĉiam sur la unua silabo, krom la kazoj kiam 
en ĝi estas "malforta" vokalo (ae aŭ bi) — tiukaze la akcento estas sur la dua 
silabo. Vortoj formas sintagmojn en la oseta, kaj akcenton havas ĉiu sintagmo, ne 
ĉiu vorto. La digora dialeko (vidu "Dialektoj") havas pli komplikan akcentadon. 

La oseta havas restojn de la gramatikaĵoj por marki difinitecon: en la digora 
dialekto restis difinita artikolo i ("la"), dum en la irona dialekto akcento povas 
veni al la unua silabo kun malforta vokalo (kvazaŭ antaŭ ĝi estus ankoraŭ unu 
malforta silabo, kiu estis la artikolo iam), se temas pri difinita objekto, pri kiu la 
parolantoj scias. 

La oseta havas riĉan kaj vivan vortforman sistemon, kreante novajn vortojn ĉefe 
per kunmeto de radikoj kaj aldono de sufiksoj (multe pli malofte prefiksoj). 
Malgraŭ abundo de rusaj pruntoj, la oseta estas relative purisma lingvo, kompare 
al la aliaj minoritataj lingvoj de Rusio, kun sufiĉe multaj neologismoj trafe kreitaj 


Sistemo de skribo 


Ĉi tiuj tabeloj montras la osetan alfabeton, unue la modernan cirilan kaj due la malnovan latinan: 


Moderna cirila alfabeto 

La kovrilo de la plej 
fama poemaro de 
K'osta ĤETAGUROV: 
"Oseta Liro". Literoj de 
la unua alfabeto fare 
de ŜOGREN (Sjogren) 


per propraj morfemoj. 


Latina alfabeto (uzita de 1923 ĝis 1937) 

Dialektoj 


Estas nur du dialektoj en la oseta: la digora, en kiu parolas proksimume unu sesono de la tuta popolo, kaj la 
irona. Digoroj kaj ironoj iom malfacile komprenas unu la alian, sed post iom da praktiko problemoj 
malaperas. 

Digoroj ofte komprenas kaj ĝis iu grado parolas la ironan, sed ne male. 

Sociolingvistoj konstatas, ke plej ofte parolantoj de la 
diversaj dialektoj elektas la rusan por kompreni unu la 
alian. 


La irona dialekto 

La irona havas tri subdialektojn: la norda (plejmulto de 
parolantoj), la kudara (plejmulto el loĝantoj de Sud-Osetio, 
ankaŭ ne-osetoj) kaj la ksana aŭ ĉisana (disvastiĝinta ĉe 
bordoj de rivero Ksani, sed cedanta nun al la kudara). 


La digora dialekto 

En la unuaj jaroj de sovetia potenco la digora estis 
konsiderata aparta lingvo. En ĝi estis publikigitaj lernolibroj, literaturaj verkoj ktp., sed en la 1930-aj jaroj la 
digora literatura tradicio estis nomita "kontraŭrevolucia" kaj ekde tiam neniam vidis novan disfloron. 
Lastatempe la laboro en tiu direkto reaktiviĝis: eldonatas semajngazeto "Digora" kaj literatura revuo "Iraf" 
en la digora, aperis ŝtate subtenata Digora Teatro. Konstitucio de Nord-Osetio agnoskas la osetan lingvon 
"en ambaŭ ĝiaj formoj — la irona kaj la digora", kio iĝis fakte nova jura agnosko de la digora post multaj 
jaroj de neglekto. 

Kutime digoroj estas trilingvaj — ili bone parolas sian dialekton, la rusan kaj la literaturan osetan. 



La unua numero de osetlingvaĵurnalo 
«Rastdzinad», 14-a de marto 1923 


La literatura formo de la oseta 

La literatura oseta lingvo (lingvo de radio, 
televido, instruado ktp.) formiĝis surbaze de la 
irona dialekto (kun kelkaj leksikaj pruntoj el la 
digora). 

Ĝis nun restas nesolvita problemo pri ortoepio 
(prononc-reguloj) de la literatura oseta lingvo: 
antaŭe agnoskitaj reguloj baziĝas sur fakte 
malpopulariĝinta prononc-normo, kiu tamen 
plu estas uzata kaj instruata en Sud-Osetio. En 
Nord-Osetio oni prononcas la literaturan 
lingvon fakte laŭ la plej disvastiĝinta (plej 
uzata) maniero. Temas pri regulaj diferencoj kiel en la vorto gceduc ("unio"), kiu estas prononcata: 

■ [caDIS] laŭ la malnova literatura normo (plu instruata en Sud-Osetio kiel normo) kaj en kelkaj 
vilaĝoj laŭ la loka prononcado; 


• MHhi i-jVJ, iiuiLJ 1111.1; M. 

llinonton H^ngciiiidzmad srTŝiiivi Uast u. 

Hiraeti anmj utrsj. 

Jiirahj iMrd qyg nilismstn v [tjjv. 

Hjneli kuy im nr-Jd» ttmd Ji.ijati n® sjspiĵid, 

Kir^hnm tfsc-h y ineqfj sitdvu. 

Dirffifmij Mrjmg Na:rsy. 

DirBeLau ku) rVr ftlssest, kxiy ftr stoti^. 
ftinehjr jte BefsEuKiir, 

Itira j lj jctŝ jau rariniej 

vi tsrsjt uj <]cediiia? im nouj. 

Eira-li bir^iejUfe rtvjjarj, uflMtneg mjggig cibjr u. 

Parto de paĝo kun oseta teksto en latinida alfabeto. El libro 
pri folkloro eldonita en 1935 
















■ [saDIŜ] laŭ la nova literatura normo de la Nordo 
(kaj ankaŭ laŭ la uzata en plejmulto de lokoj 
prononco); 

■ [ŝaDIS] laŭ la plej populara prononco de Sud- 
Osetio (ankaŭ prononco de Cĥinvalo, la ĉefurbo). 

Kvankam en la literatura lingvo aperas du tagĵurnaloj 
(«Rastdzinad» en la nordo kaj «Ĥurzarin» en la sudo), 
kvankam oni eldonas librojn kaj instruas la lingvon en 
mezlernejoj, sociologiaj sondoj montras altan nivelon de 
analfabeteco inter la parolantoj de la oseta (ne pli ol 20% 
de osetparolantoj kapablas skribi la lingvon laŭ la reguloj). 
Tion influis vastiĝo de uzo de la rusa lingvo, interalie en 
edukado. Nun okazas preparado por refondo de dulingva 
instruado, kun agnosko de la fakto, ke en Vladikavkaz por 
multaj junaj osetoj la unua kaj pli bone parolata lingvo jam 
estas la rusa. Jam kelkaj eksperimentaj klasoj studas laŭ la 
nova programo, kun pli profunda lernado de la oseta kaj 
studado de apartaj studobjektoj en la oseta. 


Literaturo-Beletro 


La fondinto de la oseta literatura tradicio estas konsiderata 
talenta poeto Konstantin (K^osta/Kĥocma) ĤETAGUROV 

(Xetagkaty). Inter verkoj de K'osta estas multaj popolaj fabloj kaj legendoj, kiujn li rerakontis rime. Preskaŭ 
samtempe kun Ĥetagurov, en la komenco de la 20-a jarcento verkis kelkaj aliaj osetlingvaj verkistoj (Arsen 
Kocojev, Seka Gadijev ka.), kies verkoj hodiaŭ iĝis klasikaj. 

La oseta literaturo spertis sian disfloron inter la du mondmilitoj, malgraŭ la fakto, ke literaturo tiam estis 
neeviteble ideologia. Lastatempe oni parolas pri krizo de oseta literaturo kaj libroeldonado; eldonkvanto de 
novaj literaturaĵoj malofte estas super 500. 

Oseta teksto en kartvelida alfabeto. 
Antaŭparolo de libro pri folkloro eldonita en 
Stalinir (nun Cĥinval), eldonjaro 1940 


Esplorado de la oseta lingvo ekhavis sian fundamenton en la 18-a jarcento, kiam vojaĝantoj verkis siajn 
impresojn pri vizitoj en Osetion. Inter ili N. Vitsen, I. A. Guldenstedt, J. Reineggs. La plej grava kontribuo 
iĝis verko de germana orientisto von Klaprot „Vojaĝo en Kaŭkazio kaj Kartvelio“ (eldonita en 1812). Von 
Klaprot estis la unua por eldiri supozon pri genealogia ligiteco inter la oseta kaj la alana lingvoj kaj difinis la 
digoran idiomon kiel dialekton de la oseta lingvo, sed ne aparta lingvo. 

Inter la plej famaj esplorintoj de la oseta lingvo estas: 

■ Andreas Sjogren (kreinto de la unua alfabeto, 19-a jarcento), 

■ Vsevolod Miller (aŭtoro de la "OceTMHCKne aTtoflbfVOsetaj Studoj"), 

■ Vaso Abajev (i. a. aŭtoro de la 4-voluma "Histori-etimologia vortaro de la oseta lingvo", 1957- 
1989). 


Vidu ankaŭ 


Magomet Isajev 

Referencoj 

1. t Sud-Osetio estas fakte memregata teritorio kun administracia centro en Cĥinvalo, sed ĝia 
statuso kiel sendependa ŝtato estas agnoskita nur de kelkaj aliaj neagnoskitaj ŝtatoj kaj de 
Rusio (2008). 


Eksteraj ligiloj 


Esperanto-oseta vortaro por ĉirkaŭ 3 mil vortoj en Multizaurus (http://poliglos.info/inter/any.php?from=esn 
&into=oset&ifc=esn) 

Vjaĉeslav (Slavik) Ivanov : Kaŭkazio : La oseta lingvo (https://www.monato.be/2003/007865.html), 
Monato, 2003/01, p. 24. 

«OceTHHCKHH H3biK OH-naŬH». Aro de materialoj por studantoj de la oseta (http://ironau.ru) (ru, en, fr) 


Tutŝtata oficiala (ŝtata) lingvo 

Lingvoj oficialaj (ŝtataj) 
en federaciaj subjektoj 

Lingvoj kun oficiala statuso 


Oficialaj lingvoj de Rusio 

rusa (-) 

abaza ■ avara ■ agula ■ adigea ■ azerbajĝana ■ sudaltaja ■ baŝkira ■ 
burjata ■ dargva ■ inguŝa ■ kabarda-ĉerkesa ■ kalmuta ■ karaĉaja ■ 
komia ■ kumika ■ laka ■ lezga ■ nogaja ■ maria ■ mokŝa ■ oseta ■ rutula ■ 
tabasarana ■ tatara ■ tata ■ tuva ■ udmurta ■ hakasa ■ cahura ■ ĉeĉena ■ 
ĉuvaŝa ■ erzja ■ jakuta _ 

vepsa ■ dolgana ■ kazaĥa (^) ■ karela ■ komipermjaka ■ mansa ■ 
neneca ■ selkupa ■ finna ■ hanta ■ ĉukĉa ■ evenka ■ evena ■ jukagira 


Lingvo 

Lingvistiko • Interlingvistiko • Planlingvo • Lingvaj familioj • Lingva filono • Senparenca lingvo 
Listoj alfabetorde • laŭ ISO 639 • laŭ familio • laŭ parolantaro • laŭ skribsistemo 
Diverslingve nombroj • Saluti • danki • idiotismo kaj idiotismaj esprimoj 


Elŝutita el "https://eo.wikipedia.Org/w/index. php?title=Oseta_lingvo&oldid=6654140" 


Ĉi tiu paĝo estis lastafoje redaktita je 15:21, 25 jun. 2019. 

